Við höfum sagt að þeir sem eru þunglyndir túlki reynslu sína sjálfum sér í óhag . Hægt er að rangtúlka , misskilja eða aflaga raunveruleikann á margvíslegan hátt . Þó virðast ýmsar hugsanaskekkjur vera algengari en aðrar hjá fólki sem á við geðræn eða tilfinningaleg vandamál að stríða . Hér á eftir koma nokkrar algengar hugsanaskekkjur : Allt-eða-ekkert Við sjáum og skiljum hlutina í svart / hvítu , þar sem enginn meðalvegur er til . Annað hvort eru hlutirnir algóðir eða alslæmir , frábærir eða ómögulegir . Ef við metum frammistöðu okkar ekki fullkomna , getur hún ekki verið annað en misheppnuð . Við tökum einn atburð eða atriði sem okkur finnst í ólagi og lítum á það sem sönnun fyrir því að allt sé ómögulegt eða glatað . Við einblínum á eitt neikvætt atriði eða eina hlið á máli þangað til það byrgir okkur sýn á heildarmyndina . Afskrifum hið jákvæða Við afskrifum jákvæða reynslu , góða frammistöðu eða hrós og finnst það „ ekkert að marka “ . Þannig höldum við í það neikvæða þó staðreyndirnar tali öðru máli . Við túlkum atvik , getum í eyðurnar og drögum ályktanir á hæpnum forsendum , oftast án fullnægjandi heimilda . Ein tegund skyndiályktana sem byggja á því sem við teljum aðra vera að hugsa og meina án þess að hafa fyrir því nokkrar handfastar heimildir . Önnur tegund skyndiályktana þar sem við gerum ráð fyrir því að hlutirnir fari illa og látum jafnvel eins og þær hafi þegar ræst . Við ýkjum mistök okkar og galla og gerum meira úr þýðingu þeirra en ástæða er til . Við drögum úr þýðingu æskilegra eiginleika í fari okkar og færni . Sambland af hrakspám og ýkjum . Þegar við metum stöðuna trúum við því að það sem hefur gerst eða muni gerast sé svo hræðilegt að við munum alls ekki þola það og hlutirnir muni bara versna . Ef mér líður eins og gíraffa , er ég þá gíraffi ? Við ruglum saman líðan okkar sjálfra og ytri staðreyndum . Dæmi : Ef okkur líður óþægilega í samskiptum við einhvern aðila finnst okkur hann erfiður í samskiptum , ósanngjarn eða óþægilegur . Ef við höfum sektarkennd hljóta hlutirnir að vera okkur að kenna . Ef við finnum til ábyrgðartilfinningar hljótum við að bera ábyrgðina . Ef mér líður eins og aumingja er ég þá aumingi ? Ósanngjarn samanburður Við erum óraunhæf og ósanngjörn gagnvart sjálfum okkur þegar við berum okkur saman við annað fólk . Við gerum miklar kröfur til okkar um frammistöðu eða ætlumst til að við stöndum okkur jafnvel og þegar okkur líður vel og við erum í góðu formi . Oft á tíðum erum við að miða veikleika okkar við styrkleika annarra . Sambland af óréttmætri alhæfingu , neikvæðri rörsýn og allt-eða-ekkert hugsunarhætti þar sem við skilgreinum okkur sjálf og „ brennimerkjum “ vegna einstakra athafna eða ófullkomleika . Ein mistök eða jafnvel frammistaða í meðallagi gerir okkur að fíflum , bjánum , aumingjum , ónytjungum , letingjum , kærulausum o.s.frv . Sjálfmiðun Við teljum okkur ábyrg fyrir atvikum eða atburðum sem eru alls ekki á okkar valdi . Óraunhæf boð og bönn Við metum okkur sjálf og frammistöðu okkar í ljósi óraunhæfra boða og banna . Við setjum okkur reglur sem fela í sér að við eigum eða verðum skilyrðislaust að gera eða vera eitthvað og megum aldrei bregða út af reglunni .